b'\n_START_ARTICLE_\nCemach Feldstein\n_START_SECTION_\nBiografija\n_START_PARAGRAPH_\nGim\xc4\x97 1884\xc2\xa0m. gruod\xc5\xbeio 30 d. Kudirkos Naumiestyje, prekeivio Zvi Feldstein ir Malka Leah \xc5\xa1eimoje. Vaikyst\xc4\x97je mok\xc4\x97si keliose mokyklose, kol baig\xc4\x97 mokykl\xc4\x85 Karaliau\xc4\x8diuje. V\xc4\x97liau Berlyno universitete studijavo istorij\xc4\x85 ir filosofij\xc4\x85. V\xc4\x97liau studijavo doktorant\xc5\xabr\xc4\x85 Berno universitete. 1910 m. ved\xc4\x97 Elke Freida Buzhanski ir apsigyveno Var\xc5\xa1uvoje, kur dirbo mokytoju. 1913 m. tapo Kali\xc5\xa1o \xc5\xbeyd\xc5\xb3 mokyklos direktoriumi. Prasid\xc4\x97jus I pasauliniam karui pasitrauk\xc4\x97 \xc4\xaf Minsk\xc4\x85, kur \xc4\xafk\xc5\xabr\xc4\x97 priva\xc4\x8di\xc4\x85 mokykl\xc4\x85. Po karo gr\xc4\xaf\xc5\xbeo \xc4\xaf Lietuv\xc4\x85, kur 1921-1922 m. buvo Vilkavi\xc5\xa1kio \xc5\xbeyd\xc5\xb3 gimnazijos direktorius. 1922 m. tapo priva\xc4\x8dios Kauno hebraj\xc5\xb3 realin\xc4\x97s gimnazijos direktoriumi. 1928 m. buvo i\xc5\xa1vyk\xc4\x99s \xc4\xaf JAV ie\xc5\xa1koti paramos mokyklos rekonstrukcijai, ta\xc4\x8diau surinko tiek pinig\xc5\xb3, kad u\xc5\xbeteko naujos statybai. Gyvendamas Kaune priklaus\xc4\x97 vietos sionist\xc5\xb3 bendruomenei, ra\xc5\xa1\xc4\x97 straipsnius apie literat\xc5\xabr\xc4\x85 \xc4\xaf vietos \xc5\xbeyd\xc5\xb3 laikra\xc5\xa1\xc4\x8dius. 1935 m. keliavo po Palestin\xc4\x85._NEWLINE_1940 m. sovietams okupavus Lietuv\xc4\x85 stipriai apribota mokyklos veikla, liepta mokyti jidi\xc5\xa1 kalba. C. Feld\xc5\xa1teinas paliko direktoriaus post\xc4\x85 ir i\xc5\xa1vyko gyventi \xc4\xaf Vilni\xc5\xb3, kur \xc4\xafsidarbino \xc5\xbeyd\xc5\xb3 realin\xc4\x97je mokykloje. Naciams okupavus Lietuv\xc4\x85 buvo priverstas apsigyventi Vilniaus gete, kur dirbo pa\xc5\xa1to direktoriumi, priklaus\xc4\x97 geto tarybai, mok\xc4\x97 istorijos ir filosofijos bei redagavo Geto naujien\xc5\xb3 laikra\xc5\xa1t\xc4\xaf. Po kiek laiko i\xc5\xa1ve\xc5\xbetas \xc4\xaf darb\xc5\xb3 stovykl\xc4\x85 Kivielyje, v\xc4\x97liau \xc4\xaf Natzveiler\xe2\x80\x93Struthofo koncentracijos stovykl\xc4\x85, kur ir mir\xc4\x97 1944\xc2\xa0m. gruod\xc5\xbeio 29 dien\xc4\x85.'